ประกาศองค์การบริหารส่วนตำบลห้วยปริก
เรื่อง  สอบราคาจ้างเหมาปรับปรุงถนน จำนวน  ๔  โครงการ
ตำบลห้วยปริก  อำเภอฉวาง  จังหวัดนครศรีธรรมราช
_____________________________


ด้วยองค์การบริหารส่วนตำบลห้วยปริก   มีความประสงค์จะสอบราคาจ้างเหมาปรับปรุงถนน  จำนวน๔  โครงการ   ดังนี้

 ๑. โครงการปรับปรุงถนนสายบ้านนายอาภรณ์ -  สวนนายเขียน  หมู่ที่ ๒  ผิวจราจรลงหินคลุก กว้าง   ๔.๐๐  เมตร    ยาว  ๑,๕๐๐   เมตร   ปริมาณหินคลุกไม่น้อยกว่า  ๖๐๐  ลูกบาศก์เมตร  พร้อมบดอัดแน่นและแต่งคูระบายน้ำสองข้าง   ระยะทาง ๑,๕๐๐  เมตร  พร้อมติดตั้งป้ายโครงการ ๑ ป้าย รายละเอียดตามแบบแปลนขององค์การบริหารส่วนตำบลห้วยปริก เลขที่ ๑๕/๒๕๕๕     ราคากลางของงานจ้างในการสอบราคาในครั้งนี้เป็นเงินทั้งสิ้น   ๖๕๑,๙๐๐.- บาท (-เงินหกแสนห้าหมื่นหนึ่งพันเก้าร้อยบาทถ้วน-)   

๒. โครงการปรับปรุงถนนสายสามแยกสวนปาล์มนางฉวีวรรณ  ศฤงคาร  หมู่ที่ ๓     ถึงเขตหมู่ที่ ๔  ตำบลกะเปียด  ผิวจราจรหินคลุก   กว้าง ๔.๐๐  เมตร  ยาว  ๔๐๐   เมตร  ปริมาณหินคลุกไม่น้อยกว่า  ๒๔๐ ลูกบาศก์เมตรพร้อมบดอัดแน่น  และแต่งคูระบายน้ำสองข้างทาง  ระยะทาง  ๔๐๐  เมตร   พร้อมติดตั้งป้ายโครงการ   ๑  ป้าย    รายละเอียดตามแบบแปลนขององค์การบริหารส่วนตำบลห้วยปริก  เลขที่ ๑๖/๒๕๕๕ ราคากลางของงานจ้างในการสอบราคาในครั้งนี้เป็นเงินทั้งสิ้น  ๒๕๒,๘๐๐.-  บาท   (-เงินสองแสนห้าหมื่นสองพันแปดร้อยบาทถ้วน-)  

๓. โครงการปรับปรุงถนนสายบ้านนายบันเทิง  ส้มเกลี้ยง – บ้านนายสนิท  ชาญวิจักษ์  หมู่ที่ ๓  ผิวจราจรลงหินคลุก กว้าง   ๔.๐๐  เมตร    ยาว  ๑,๐๐๐  เมตร  ปริมาณหินคลุกไม่น้อยกว่า ๔๐๐  ลูกบาศก์เมตร  พร้อมบดอัดแน่น  และแต่งคูระบายน้ำสองข้าง   ระยะทาง  ๑,๐๐๐  เมตร  พร้อมติดตั้งป้ายโครงการ   ๑  ป้าย     รายละเอียดตามแบบแปลนขององค์การบริหารส่วนตำบลห้วยปริก  เลขที่ ๑๗/๒๕๕๕     ราคากลางของงานจ้างในการสอบราคาในครั้งนี้เป็นเงินทั้งสิ้น   ๔๓๕,๖๐๐.-   บาท   (-เงินสี่แสนสามหมื่นห้าพันหกร้อยบาทถ้วน-)       

๔. โครงการปรับปรุงถนนสายบ้านนายเอกชัย - สวนนายมนตรี โพชากร  หมู่ที่ ๗ ผิวจราจรลงหินคลุก กว้าง  ๔.๐๐ เมตร  ยาว ๕๐๐  เมตร   ปริมาณหินคลุกไม่น้อยกว่า ๓๐๐ ลูกบาศก์เมตร  พร้อมบดอัดแน่น  และแต่งคูระบายน้ำสองข้าง ระยะทาง ๕๐๐ เมตร  พร้อมติดตั้งป้ายโครงการ ๑ ป้าย รายละเอียดตามแบบแปลนขององค์การบริหารส่วนตำบลห้วยปริก เลขที่ ๑๔/๒๕๕๕     ราคากลางของงานจ้างในการสอบราคาในครั้งนี้เป็นเงินทั้งสิ้น   ๓๒๐,๘๓๕.- บาท (-เงินสามแสนสองหมื่นแปดร้อยสามสิบห้าบาทถ้วน-)

ราคากลางของทางราชการดังกล่าว  ไม่ถือว่าผูกพันที่ผู้เสนอราคาจะต้องพิจารณาไปตามนั้น ผู้เสนอราคาจะต้องรับผิดชอบในการถอดแบบและคำนวณราคางานเอง    จะนำราคากลางของทางราชการมาปฏิเสธความรับผิดชอบหรือเรียกร้องค่าก่อสร้างในภายหลังไม่ได้    

ผู้มีสิทธิ์เสนอราคาจะต้องมีคุณสมบัติ  ดังต่อไปนี้

                      
๑.  เป็นนิติบุคคล  หรือบุคคลธรรมดา  ที่มีอาชีพรับจ้างทำงานที่สอบราคาดังกล่าว

๒.  ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ  รัฐวิสาหกิจ  หรือหน่วยการบริหารราชการส่วนท้องถิ่นและได้แจ้งเวียนชื่อแล้ว  ในขณะที่ยื่นซองสอบราคา

3.  ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย  เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
- ๒ -


4.  เป็นผู้ที่ผ่านการคัดเลือกผู้มีคุณสมบัติเบื้องต้นในการจ้างขององค์การบริหารส่วนตำบล

5.  ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบล  ณ  วันที่ประกาศสอบราคา  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้


6.  มีผลงานก่อสร้างประเภทเดียวกัน  สัญญาเดียวกัน  

(๑) โครงการปรับปรุงถนนสายบ้านนายอาภรณ์ -  สวนนายเขียน หมู่ที่ ๒ ในวงเงินไม่น้อยกว่า   ๓๒๕,๙๕๐.-  บาท   (-เงินสามแสนสองหมื่นห้าพันเก้าร้อยห้าสิบบาทถ้วน-)

(๒) โครงการปรับปรุงถนนสายสามแยกสวนปาล์มนางฉวีวรรณ    ศฤงคาร หมู่ที่ ๓ ถึงเขตหมู่ที่ ๔  ตำบลกะเปียด ในวงเงินไม่น้อยกว่า  ๑๒๖,๔๐๐.-  บาท   (-เงินหนึ่งแสนสองหมื่นหกพันสี่ร้อยบาทถ้วน-)

(๓) โครงการปรับปรุงถนนสายบ้านนายบันเทิง  ส้มเกลี้ยง–บ้านนายสนิท  ชาญวิจักษ์ หมู่ที่ ๓  ในวงเงินไม่น้อยกว่า   ๒๑๗,๘๐๐.-  บาท   (-เงินสองแสนหนึ่งหมื่นเจ็ดพันแปดร้อยบาทถ้วน-)

(๔) โครงการปรับปรุงถนนสายบ้านนายเอกชัย - สวนนายมนตรี โพชากร  หมู่ที่ ๗  ในวงเงินไม่น้อยกว่า   ๑๖๐,๔๑๗.-  บาท   (-เงินหนึ่งแสนหกหมื่นสี่ร้อยสิบเจ็ดบาทถ้วน-)
และผลงานที่เป็นคู่สัญญาโดยตรงกับทางราชการ  หรือหน่วยงานของรัฐ  ตามกฎหมายว่าด้วยระเบียบบริหารราชการส่วนท้องถิ่น  รัฐวิสาหกิจหรือหน่วยงานอื่น  ซึ่งกฎหมายบัญญัติให้มีฐานะเป็นราชการส่วนท้องถิ่น  หรือหน่วยงานเอกชนที่องค์การบริหารส่วนตำบลเชื่อถือได้

กำหนดดูสถานที่ก่อสร้างและรับฟังคำชี้แจงรายละเอียดเพิ่มเติม ในวันที่ ๒๒ เดือน ตุลาคม พ.ศ. ๒๕๕5  โครงการที่ ๑  เวลา ๐๘.๓๐ น. - ๐๙.๐๐ น. , โครงการที่ ๒  เวลา ๐๙.๓๐ น. - ๑๐.๐๐ น., โครงการที่ ๓   เวลา  ๑๐.๓๐ น. -  ๑๑.๐๐ น. และโครงการที่ ๔   เวลา  ๑๑.๓๐ น. -  ๑๒.๐๐ น.    โดยพร้อมเพรียงกัน    ณ  ที่ทำการองค์การบริหารส่วนตำบลห้วยปริก  หมู่ที่ ๖  ตำบลห้วยปริก  อำเภอฉวาง  จังหวัดนครศรีธรรมราช   เพื่อดูสถานที่ก่อสร้างและกำหนดรับฟังคำชี้แจงรายละเอียดเพิ่มเติม ณ  สถานที่ก่อสร้างแต่ละโครงการ  สำหรับผู้ที่ไม่ไปดูสถานที่ก่อสร้างให้ถือว่าได้ทราบสถานที่  รับทราบอุปสรรคและปัญหาต่าง ๆ ดีแล้ว    เมื่อมีอุปสรรคและปัญหาในเวลาทำงานจะนำมาอ้างให้พ้นความผิดต่อองค์การบริหารส่วนตำบลห้วยปริกไม่ได้

กำหนดยื่นซองสอบราคา  ในวันที่  ๘  - ๑๙  ตุลาคม  พ.ศ. ๒๕๕๕ ระหว่างเวลา   ๐๘.๓๐  น.   ถึงเวลา   ๑๖.๓๐  น.  (๑ ณ  องค์การบริหารส่วนตำบลห้วยปริก)   ในวันและเวลาราชการ    และกำหนดยื่นซองสอบราคา         ในวันที่  ๒๒  เดือน  ตุลาคม  พ.ศ.๒๕๕๕   ระหว่างเวลา  ๐๘.๓๐  น.  ถึงเวลา  ๑๖.๓๐   น.   (๒ ณ ศูนย์รวมข้อมูลข่าวสารการจัดซื้อ/การจ้าง  ที่ว่าการอำเภอฉวาง  จังหวัดนครศรีธรรมราช)   กำหนดเปิดซองใบเสนอราคา  ในวันที่  ๒๔  เดือน ตุลาคม  พ.ศ. ๒๕๕๕  ณ  ศูนย์รวมข้อมูลข่าวสารการจัดซื้อ/การจ้าง  ที่ว่าการอำเภอฉวาง  จังหวัดนครศรีธรรมราช  เวลา ๑๐.๐๐ น. - ๑๓.๐๐ น. (ตามลำดับโครงการ)  เป็นต้นไป  

ผู้สนใจติดต่อขอซื้อเอกสารสอบราคาและแบบแปลน  โครงการที่ ๑ - ๔  ในราคาชุดละ ๕๐๐.- บาท  ได้ที่ส่วนการคลัง  องค์การบริหารส่วนตำบลห้วยปริก   ระหว่างวันที่  ๘  - ๒๒  เดือน ตุลาคม  พ.ศ. ๒๕๕๕  ในวันและเวลาราชการ ดูรายละเอียดได้ที่เว็บไซต์  www.huaiprik.go.th  และ www.gprocurement.go.th  หรือสอบถามทางโทรศัพท์หมายเลข  ๐-๗๕๕๒-๐๔๓๔   

ประกาศ  ณ  วันที่  ๘  เดือน  ตุลาคม  พ.ศ. ๒๕๕๕      

                                                             (ลงชื่อ)      นายชาตรี  ชูขันธ์


                                                      (นายชาตรี  ชูขันธ์)

                                                              ปลัดองค์การบริหารส่วนตำบล ปฏิบัติหน้าที่

                                                                 นายกองค์การบริหารส่วนตำบลห้วยปริก
เอกสารสอบราคาจ้าง  เลขที่  ๙/๒๕๕๕
การจ้างเหมาก่อสร้างถนนคอนกรีตเสริมเหล็กสายปากช่อง - บ้านนางประทีป ชูชาติ หมู่ที่ ๕  
ตำบลห้วยปริก  อำเภอฉวาง  จังหวัดนครศรีธรรมราช
ตามประกาศองค์การบริหารส่วนตำบลห้วยปริก    
ลงวันที่…………...................……………………..

                  -------------------------------------




ด้วยองค์การบริหารส่วนตำบล  ซึ่งต่อไปนี้เรียกว่า “องค์การบริหารส่วนตำบล”  มีความประสงค์จะสอบราคา จ้างเหมาโครงการก่อสร้างถนนคอนกรีตเสริมเหล็กสายปากช่อง - บ้านนางประทีป  ชูชาติ   หมู่ที่ ๕    ผิวจราจรกว้าง  ๔.๐๐  เมตร  ยาว ๗๖๐  เมตร   หนา ๐.๑๕   เมตร   ไหล่ทางกว้าง  ๐.๓๐ เมตร  พร้อมติดตั้งป้ายโครงการ ๑ ป้าย รายละเอียดตามแบบแปลนขององค์การบริหารส่วนตำบลห้วยปริก    เลขที่ ๑๑/๒๕๕๕    


ราคากลางของงานจ้างในการสอบราคาในครั้งนี้เป็นเงินทั้งสิ้น   ๑,๔๗๑,๙๐๐.-  บาท (-เงินหนึ่งล้านสี่แสนเจ็ดหมื่นหนึ่งพันเก้าร้อยบาทถ้วน-)   ราคากลางของทางราชการดังกล่าว  ไม่ถือว่าผูกพันที่ผู้เสนอราคาจะต้องพิจารณาไปตามนั้น ผู้เสนอราคาจะต้องรับผิดชอบในการถอดแบบและคำนวณราคางานเอง จะนำราคากลางของทางราชการมาปฏิเสธความรับผิดชอบหรือเรียกร้องค่าก่อสร้างในภายหลังไม่ได้    
โดยมีข้อแนะนำและข้อกำหนด  ดังต่อไปนี้


๑.  เอกสารแนบท้ายเอกสารสอบราคา
1.1 แบบรูปรายการละเอียด
1.2 แบบใบเสนอราคา
1.3 แบบสัญญาจ้าง
1.4 แบบหนังสือค้ำประกัน
(1) หลักประกันสัญญา
1.5 บทนิยาม
(1) ผู้เสนอราคาที่มีผลประโยชน์ร่วมกัน
(2) การขัดขวางการแข่งขันราคาอย่างเป็นธรรม
1.6 แบบบัญชีเอกสาร
(1) บัญชีเอกสารส่วนที่ ๑
(2) บัญชีเอกสารส่วนที่ ๒
1.7 แบบแผ่นป้ายแสดงรายละเอียดเกี่ยวกับงานก่อสร้าง 

๒.  คุณสมบัติของผู้เสนอราคา
     ๒.๑ ผู้เสนอราคาต้องเป็นผู้มีอาชีพรับจ้างงานที่สอบราคาจ้าง
 

     ๒.๒ ผู้เสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่น และได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

   

     ๒.๓ ผู้เสนอราคาต้องไม่เป็นมีผลประโยชน์ร่วมกันกับผู้เสนอราคารายอื่น ณ วันประกาศสอบราคาหรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้ ตามข้อ ๑.๕     
 

 
๒.๔  ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย  เว้นแต่รัฐบาลของผู้เสนอราคาได้มีคำสั่งให้สละสิทธิ์ และความคุ้มกันเช่นว่านั้น
/   ๒.๕ ผู้เสนอราคาเป็น…
- ๒ -

๒.๕ ผู้เสนอราคาเป็นบุคคลธรรมดาหรือนิติบุคคล  และมีผลงานก่อสร้างประเภทเดียวกันกับงานที่สอบราคาจ้างในวงเงินไม่น้อยกว่า   ๗๓๕,๙๕๐.-  บาท   (-เงินเจ็ดแสนสามหมื่นห้าพันเก้าร้อยห้าสิบบาทถ้วน-) และเป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งกฎหมายบัญญัติให้มีฐานะเป็นราชการส่วนท้องถิ่น รัฐวิสาหกิจ หรือหน่วยงานเอกชนที่องค์การบริหารส่วนตำบลห้วยปริก เชื่อถือ
 

     ๒.๖ ผู้เสนอราคาต้องเป็นผู้ที่ได้ซื้อ เอกสารสอบราคาและแบบแปลน และลงลายมือชื่อไว้เป็นหลักฐาน มิฉะนั้นไม่มีสิทธิ์ยื่นซองเสนอราคา





                 
๓.  หลักฐานการเสนอราคา

     ผู้เสนอราคาจะต้องเสนอเอกสารหลักฐานยื่นมาพร้อมกับซองใบเสนอราคา  
โดยแยกไว้นอกซองใบเสนอราคาเป็น ๒ ส่วน คือ

     ๓.๑ ส่วนที่ ๑ อย่างน้อยต้องมีเอกสารดังต่อไปนี้


(๑)  ในกรณีผู้เสนอราคาเป็นนิติบุคคล



      (ก) ห้างหุ้นส่วนสามัญ หรือห้างหุ้นส่วนจำกัดให้ยื่นสำเนาหนังสือรับรองการจดทะเบียนนิติบุคคล บัญชีรายชื่อหุ้นส่วนผู้จัดการ ผู้มีอำนาจควบคุม พร้อมรับรองสำเนาถูกต้อง



      (ข) บริษัทจำกัด หรือบริษัทมหาชนจำกัด ให้ยื่นสำเนาหนังสือรับรองการ       จดทะเบียนนิติบุคคล หนังสือบริคณห์สนธิ  บัญชีรายชื่อกรรมการผู้จัดการ ผู้มีอำนาจควบคุม และบัญชี  ผู้ถือหุ้นรายใหญ่  พร้อมรับรองสำเนาถูกต้อง



                            (๒)  ในกรณีผู้เสนอราคาเป็นบุคคลธรรมดา หรือคณะบุคคลที่มิใช่นิติบุคคล ให้ยื่นสำเนาบัตรประจำตัวประชาชนของผู้นั้น สำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตร-ประจำตัวประชาชนของผู้เป็นหุ้นส่วน พร้อมทั้งรับรองสำเนาถูกต้อง



      (๓)  ในกรณีผู้เสนอราคาเป็นผู้เสนอราคาร่วมกันในฐานะเป็นผู้ร่วมค้า  ให้ยื่นสำเนาสัญญาหลังการร่วมค้า สำเนาบัตรประจำตัวประชาชนของผู้ร่วมค้า และในกรณีที่ผู้เข้าร่วมค้าฝ่ายใดเป็นบุคคลธรรมดาที่มิใช่สัญชาติไทยก็ให้ยื่นสำเนาหนังสือเดินทาง หรือผู้ร่วมค้าฝ่ายใดเป็นนิติบุคคล ให้ยื่นเอกสารตามที่ระบุไว้ใน (๑)

 
(๔)  สำเนาใบทะเบียนพาณิชย์   สำเนาใบทะเบียนภาษีมูลค่าเพิ่ม พร้อมทั้งรับรองสำเนาถูกต้อง (ถ้ามี)

 
     (๕)บัญชีเอกสารส่วนที่๑ทั้งหมดที่ได้ยื่นพร้อมกับซองใบเสนอราคาตามแบบในข้อ ๑.๖ (๑)


     ๓.๒ ส่วนที่ ๒ อย่างน้อยต้องมีเอกสารดังต่อไปนี้   



 
(๑)  หนังสือมอบอำนาจซึ่งปิดอากรแสตมป์ตามกฎหมาย ในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน



(๒)    สำเนาหนังสือรับรองผลงานก่อสร้าง พร้อมทั้งรับรองสำเนาถูกต้อง



(๓)  บัญชีรายการก่อสร้าง หรือใบแจ้งปริมาณงาน ซึ่งจะต้องแสดงรายการวัสดุอุปกรณ์ค่าแรงงาน ภาษีประเภทต่าง ๆ รวมทั้งกำไรไว้ด้วย



(๔)   บัญชีเอกสารส่วนที่ ๒ ทั้งหมดที่ได้ยื่นพร้อมกับซองใบเสนอราคาตามแบบ

ในข้อ ๑.๖ (๒)                                                                                                


๔.  การเสนอราคา  


     ๔.๑ ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคานี้ โดยไม่มีเงื่อนไขใด ๆ ทั้งสิ้น และจะต้องกรอกข้อความให้ถูกต้องครบถ้วน ลงลายมือชื่อของผู้เสนอราคาให้ชัดเจนจำนวนเงินที่เสนอจะต้องระบุตรงกันทั้งตัวเลขและตัวหนังสือ โดยไม่มีการขูดลบหรือแก้ไข หากมีการขูดลบ ตก เติม แก้ไข เปลี่ยนแปลงจะต้องลงลายมือชื่อผู้เสนอราคาพร้อมประทับตรา (ถ้ามี) กำกับไว้ด้วยทุกแห่ง
/     ๔.๒ ผู้เสนอราคาจะต้อง…
- ๓ -


     ๔.๒ ผู้เสนอราคาจะต้องกรอกปริมาณวัสดุ และราคาในบัญชีรายการก่อสร้างให้ครบถ้วน



ในการเสนอราคาให้เสนอเป็นเงินบาท  และเสนอราคาเพียงราคาเดียว  โดยเสนอราคาแยกยื่นแต่ละโครงการ  และหรือราคาต่อหน่วย และหรือต่อรายการ ตามเงื่อนไขที่ระบุไว้ท้ายใบเสนอราคาให้ถูกต้อง   ทั้งนี้ราคารวมที่เสนอต้องตรงกันทั้งตัวเลขและตัวหนังสือ ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ โดยคิดราคารวมทั้งสิ้น  ซึ่งรวมค่าภาษีมูลค่าเพิ่ม ภาษีอากรอื่น และค่าใช้จ่ายทั้งปวงไว้แล้ว



ราคาที่เสนอจะต้องเสนอกำหนดยืนราคาไม่น้อยกว่า  ๖๐ วัน  นับแต่วันเปิดซองใบเสนอราคา โดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้ และจะถอนการเสนอราคามิได้


  ๔.๓ ผู้เสนอราคาจะต้องเสนอกำหนดเวลาดำเนินการก่อสร้างแล้วเสร็จไม่เกิน  ๖๐  วัน  
นับถัดจากวันลงนามในสัญญาจ้าง



 ๔.๔ ก่อนยื่นซองสอบราคา  ผู้เสนอราคาควรตรวจดูร่างสัญญา  แบบรูปและรายละเอียด ฯลฯให้ถี่ถ้วนและเข้าใจเอกสารสอบราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา



 ๔.๕ ผู้เสนอราคาจะต้องยื่นซองใบเสนอราคาที่ปิดผนึกซองเรียบร้อย จ่าหน้าซองถึงประธานกรรมการเปิดซองสอบราคา  โดยระบุไว้ที่หน้าซองว่า“ใบเสนอราคาตามเอกสารสอบราคา เลขที่ ๙/๒๕๕๕”      ยื่นต่อเจ้าหน้าที่พัสดุ ตั้งแต่วันที่  ๑๘  - ๓๑  กรกฎาคม  พ.ศ. ๒๕๕๕ ระหว่างเวลา   ๐๘.๓๐  น.   ถึงเวลา   ๑๖.๓๐ น.  (๑ ณ  องค์การบริหารส่วนตำบลห้วยปริก) ในวันและเวลาราชการ และกำหนดยื่นซองสอบราคา  ในวันที่ ๑  เดือน  สิงหาคม  พ.ศ.๒๕๕๕   ระหว่างเวลา  ๐๘.๓๐  น.  ถึงเวลา    ๑๖.๓๐   น.   (๒ ณ ศูนย์รวมข้อมูลข่าวสารการจัดซื้อ/การจ้าง  ที่ว่าการอำเภอฉวาง  จังหวัดนครศรีธรรมราช)   
                           เมื่อพ้นกำหนดเวลารับซองสอบราคาแล้ว  จะไม่รับซองสอบราคา โดยเด็ดขาด


คณะกรรมการเปิดซองสอบราคาจะดำเนินการตรวจสอบคุณสมบัติของผู้เสนอราคาแต่ละรายว่า  เป็นผู้เสนอราคาที่มีผลประโยชน์ร่วมกันกับผู้เสนอราคารายอื่น ตามข้อ ๑.๕ (๑)   ณ วันประกาศสอบราคาหรือไม่   และประกาศรายชื่อผู้เสนอราคาที่มีสิทธิ์ได้รับการคัดเลือกก่อนการเปิดซองใบเสนอราคา


หากปรากฏต่อคณะกรรมการเปิดซองสอบราคาก่อนหรือในขณะที่มีการเปิดซอง                ใบเสนอราคาว่า มีผู้เสนอราคากระทำการอันเป็นการขัดขวางการแข่งขันราคาอย่างเป็นธรรม ตามข้อ ๑.๕ (๒) และคณะกรรมการฯ เชื่อว่ามีการกระทำอันเป็นการขัดขวางราคาอย่างเป็นธรรม คณะกรรมการฯ จะตัดรายชื่อผู้เสนอราคารายนั้นออกจากการเป็นผู้เสนอราคา และประกาศรายชื่อผู้เสนอราคาที่มีสิทธิ์ได้รับการ คัดเลือก และองค์การบริหารส่วนตำบลห้วยปริกจะพิจารณาลงโทษผู้เสนอราคาดังกล่าวเป็นผู้ทิ้งงาน เว้นแต่คณะกรรมการฯ จะวินิจฉัยได้ว่าผู้เสนอราคารายนั้นเป็นผู้ที่ให้ความร่วมมือเป็นประโยชน์ต่อการพิจารณาของทางราชการ และมิได้เป็นผู้ริเริ่มให้มีการกระทำดังกล่าว


ผู้เสนอราคาที่ถูกตัดรายชื่อออกจากการเป็นผู้เสนอราคาเพราะเหตุเป็นผู้เสนอราคาที่มีผลประโยชนร่วมกันกับผู้เสนอราคารายอื่น ณ วันประกาศสอบราคา หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม อาจอุทธรณ์คำสั่งดังกล่าวต่อผู้ว่าราชการจังหวัดภายใน ๓ วัน นับแต่วันที่ได้รับแจ้งจากคณะกรรมการสอบราคา การวินิจฉัยอุทธรณ์ของผู้ว่าราชการจังหวัดให้ถือเป็นที่สุด                  

       คณะกรรมการเปิดซองสอบราคาจะเปิดซองใบเสนอราคาของผู้เสนอราคาที่มีสิทธิ์ได้รับการคัดเลือกดังกล่าวข้างต้น ณ ศูนย์รวมข้อมูลข่าวสารการจัดซื้อ/การจ้าง ที่ว่าการอำเภอฉวาง จังหวัดนครศรีธรรมราช   ในวันที่  ๖  เดือน สิงหาคม  พ.ศ. ๒๕๕๕    ตั้งแต่เวลา  ๑๐.๐๐ น.   เป็นต้นไป
       

การยื่นอุทธรณ์ตามวรรค ๕ ย่อมไม่เป็นเหตุให้มีการขยายเวลาการเปิดซองใบเสนอราคาเว้นแต่ผู้ว่าราชการจังหวัดพิจารณาเห็นว่า  การขยายเวลาดังกล่าวจะเป็นประโยชน์แก่ทางราชการอย่างยิ่ง  และในกรณีที่ผู้ว่าราชการจังหวัดพิจารณาเห็นด้วยกับคำคัดค้านของผู้อุทธรณ์ และเห็นว่าการยกเลิกการเปิดซองใบเสนอราคาที่ได้ดำเนินการไปแล้วจะเป็นประโยชน์แก่ทางราชการอย่างยิ่งให้ผู้ว่าราชการจังหวัดมีอำนาจยกเลิกการเปิดซองใบเสนอราคาดังกล่าว
/๕.  หลักเกณฑ์และ…
- ๔ -


๕.  หลักเกณฑ์และสิทธิ์ในการพิจารณาราคา

 
     ๕.๑  ในการสอบราคาครั้งนี้  องค์การบริหารส่วนตำบลห้วยปริกจะพิจารณาตัดสินด้วยราคารวม

 

     ๕.๒  หากผู้เสนอราคารายใดมีคุณสมบัติไม่ถูกต้องตามข้อ  ๒  หรือยื่นหลักฐานการเสนอราคาไม่ถูกต้องครบถ้วนตามข้อ ๓ หรือยื่นซองสอบราคาไม่ถูกต้องตามข้อ ๔ แล้ว คณะกรรมการฯ จะไม่รับพิจารณาราคาของผู้เสนอราคารายนั้น   เว้นแต่เป็นข้อผิดพลาด  หรือผิดหลงเพียงเล็กน้อย  หรือ  ผิดแผกไปจากเงื่อนไขของเอกสารสอบราคาในส่วนที่มิใช่สาระสำคัญ ทั้งนี้ เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบลห้วยปริก  เท่านั้น

 
     ๕.๓ องค์การบริหารส่วนตำบลห้วยปริกสงวนสิทธิ์ไม่พิจารณาราคาของ ผู้เสนอราคา โดยไม่มีการผ่อนผันในกรณีดังต่อไปนี้



(๑) ไม่ปรากฏชื่อผู้เสนอราคารายนั้น ในบัญชีผู้รับเอกสารสอบราคาหรือในหลักฐานการรับเอกสารสอบราคาขององค์การบริหารส่วนตำบลห้วยปริก




(๒)  ไม่กรอกชื่อนิติบุคคล/บุคคลธรรมดา  หรือลงลายมือชื่อผู้เสนอราคา  อย่างหนึ่งอย่างใดหรือทั้งหมดในใบเสนอราคา




(๓) เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญ หรือมีผลทำให้เกิดความได้เปรียบเสียเปรียบแก่ผู้เสนอราคารายอื่น



(๔)  ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เสนอราคามิได้ลงลายมือชื่อพร้อมประทับตรา (ถ้ามี) กำกับไว้
 
    



    ๕.๔ ในการตัดสินการสอบราคาหรือในการทำสัญญา คณะกรรมการสอบราคาหรือองค์การบริหารส่วนตำบลห้วยปริก   มีสิทธิ์ให้ผู้เสนอราคาชี้แจงข้อเท็จจริง สภาพ ฐานะ หรือข้อเท็จจริงอื่นใด ที่เกี่ยวข้องกับผู้เสนอราคาได้ องค์การบริหารส่วนตำบลห้วยปริกมีสิทธิ์ที่จะไม่รับราคาหรือไม่ทำสัญญา หากหลักฐานดังกล่าวไม่มีความเหมาะสมหรือไม่ถูกต้อง    



     ๕.๕  องค์การบริหารส่วนตำบลห้วยปริก  ทรงไว้ซึ่งสิทธิ์ที่จะไม่รับราคาต่ำสุดหรือราคาหนึ่งราคาใดที่เสนอทั้งหมดก็ได้ และอาจพิจารณาเลือกจ้างในจำนวนหรือขนาด หรือเฉพาะ รายการหนึ่งรายการใด หรืออาจจะยกเลิกการสอบราคา  โดยไม่พิจารณาจัดจ้างเลยก็ได้สุดแต่จะพิจารณา   ทั้งนี้  เพื่อประโยชน์ของทางราชการเป็นสำคัญ และให้ถือว่าการตัดสินขององค์การบริหารส่วนตำบลห้วยปริก เป็นเด็ดขาด ผู้เสนอราคาจะเรียกร้องค่าเสียหายใดๆ มิได้  รวมทั้งองค์การบริหารส่วนตำบลห้วยปริก จะพิจารณายกเลิกการสอบราคาและลงโทษผู้เสนอราคาเป็นผู้ทิ้งงานไม่ว่าจะเป็นผู้เสนอราคาที่ได้รับการคัดเลือกหรือไม่ก็ตาม  หากมีเหตุที่เชื่อได้ว่าการเสนอราคากระทำการโดยสุจริต เช่น การเสนอเอกสารอันเป็นเท็จหรือใช้ชื่อบุคคลธรรมดา หรือนิติบุคคลอื่นมาเสนอราคาแทน  เป็นต้น



            ในกรณีที่ผู้เสนอราคาต่ำสุด เสนอราคาต่ำจนคาดหมายได้ว่าไม่อาจดำเนินงานตามสัญญาได้ คณะกรรมการเปิดซองสอบราคา หรือองค์การบริหารส่วนตำบลห้วยปริกจะให้ผู้เสนอราคานั้นชี้แจงและแสดงหลักฐานที่ทำให้เชื่อได้ว่าผู้เสนอราคาสามารถดำเนินงานตามประกาศสอบราคาให้เสร็จสมบูรณ์  หากคำชี้แจงไม่เป็นที่รับฟังได้  องค์การบริหารส่วนตำบลห้วยปริกมีสิทธิ์ที่จะไม่รับราคาของผู้เสนอราคารายนั้น
 

     ๕.๖  ในกรณีที่ปรากฏข้อเท็จจริงภายหลังจากการเปิดซองสอบราคาว่าผู้เสนอราคาที่มีสิทธิ์ได้รับการคัดเลือกตามที่ได้ประกาศรายชื่อไว้ตามข้อ ๔.๕ เป็นผู้เสนอราคาที่มีผลประโยชน์ร่วมกันกับผู้เสนอราคารายอื่น   ณ  วันประกาศสอบราคา  หรือเป็นผู้เสนอราคาที่กระทำการอันเป็นการขัดขวางการ แข่งขันราคาอย่างเป็นธรรมตาม ข้อ ๑.๕ องค์การบริหารส่วนตำบลห้วยปริก มีอำนาจที่จะตัดรายชื่อ ผู้เสนอราคาที่มีสิทธิ์ได้รับการคัดเลือกดังกล่าว  ออกจากประกาศรายชื่อตามข้อ ๔.๕ และองค์การบริหารส่วนตำบลห้วยปริก จะพิจารณาลงโทษผู้เสนอราคารายนั้นเป็นผู้ทิ้งงาน
/ในกรณีนี้  หากผู้ว่า…
- ๕ -

 

            ในกรณีนี้  หากผู้ว่าราชการจังหวัด  พิจารณาเห็นว่า การยกเลิกการเปิดซองใบเสนอราคาที่ได้ดำเนินการไปแล้ว  จะเป็นประโยชน์แก่ทางราชการอย่างยิ่ง  ผู้ว่าราชการจังหวัดมีอำนาจยกเลิกการเปิดซองใบเสนอราคาดังกล่าวได้
  

๖.  การจัดทำป้ายแสดงรายละเอียดที่เกี่ยวกับงานก่อสร้าง
 
 
      ผู้ชนะการสอบราคา (ผู้รับจ้าง)  จะต้องทำป้ายแสดงรายละเอียดเกี่ยวกับงานก่อสร้าง ติดตั้งป้ายโครงการแบบถาวรจำนวน ๑ ป้าย ดังระบุในข้อ ๑.๗ ไว้ ณ สถานที่ก่อสร้างด้วย
๗.  การทำสัญญาจ้าง
 

      ผู้ชนะการสอบราคาจะต้องทำสัญญาจ้างตามแบบสัญญาดังระบุในข้อ ๑.๓ กับองค์การบริหารส่วนตำบลห้วยปริก ภายใน  ๗  วัน    นับจากวันที่ได้รับแจ้ง    และจะต้องวางหลักประกันสัญญาเป็นจำนวนเงินเท่ากับร้อยละห้า    ของราคาค่าจ้างที่สอบราคาได้ให้กับองค์การบริหารส่วนตำบลห้วยปริก   ยึดถือไว้ในขณะทำสัญญา โดยใช้หลักประกันอย่างหนึ่งอย่างใด ดังต่อไปนี้



  ๗.๑ เงินสด
     ๗.๒  เช็คที่ธนาคารสั่งจ่ายให้แก่องค์การบริหารส่วนตำบลห้วยปริก   โดยเป็นเช็ค
ลงวันที่ที่ทำสัญญาหรือก่อนหน้านั้นไม่เกิน ๓ วันทำการของทางราชการ


      ๗.๓ หนังสือค้ำประกันของธนาคารภายในประเทศ ตามแบบหนังสือค้ำประกัน ดังระบุในข้อ ๑.๔ (๑)

     ๗.๔ พันธบัตรรัฐบาลไทย (ซึ่งได้จดทะเบียนไว้กับธนาคารแห่งประเทศไทยเรียบร้อยแล้ว)



            หลักประกันนี้จะคืนให้โดยไม่มีดอกเบี้ย ภายใน  ๑๕   วัน นับถัดจากวันที่ผู้ชนะการ
สอบราคา (ผู้รับจ้าง)  พ้นจากข้อผูกพันตามสัญญาจ้างแล้ว
 
 
๘.  ค่าจ้างและการจ่ายเงิน
 

     องค์การบริหารส่วนตำบลห้วยปริกจะจ่ายเงินค่าจ้างโดยจ่ายเป็นเงินร้อยละ ๑๐๐ ของค่าจ้าง  เมื่อผู้รับจ้างได้ปฏิบัติงานทั้งหมดให้แล้วเสร็จเรียบร้อยตามแบบรูปรายการ และตามสัญญาจ้างทุกประการ รวมทั้งทำสถานที่ก่อสร้างให้สะอาดเรียบร้อย และคณะกรรมการตรวจการจ้างได้ทำการตรวจรับงานจ้างไว้เป็นการถูกต้องเรียบร้อยแล้ว

 
 

๙.  อัตราค่าปรับ
 

     ค่าปรับตามแบบสัญญาจ้างข้อ ๑๕  จะกำหนดในอัตราร้อยละ ๐.๑๐  (ศูนย์จุดหนึ่งศูนย์) ของค่าจ้างตามสัญญาต่อวัน

 

๑๐.  การรับประกันความชำรุดบกพร่อง

ผู้ชนะการสอบราคาซึ่งได้ทำข้อตกลงเป็นหนังสือ หรือทำสัญญาจ้างตามแบบดังระบุในข้อ ๑.๓  แล้วแต่กรณี  จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า   ๒ ปี นับถัดจากวันที่องค์การบริหารส่วนตำบลห้วยปริก ได้รับมอบงาน โดยผู้รับจ้างต้องรีบจัดการซ่อมแซมแก้ไขให้ใช้ได้ดีดังเดิมภายใน  ๗  วัน  นับถัดจากวันที่ได้รับแจ้งความชำรุดบกพร่อง
๑๑.  ข้อสงวนสิทธิ์ในการเสนอราคาและอื่น ๆ


       ๑๑.๑  เงินค่าจ้างสำหรับงานจ้างครั้งนี้  ได้มาจากงบประมาณจ่ายขาดเงินสะสมประจำปี  ๒๕๕๕  (ปรากฏในแผนงานเคหะและชุมชน) 



การลงนามในสัญญาจะกระทำได้ต่อเมื่อองค์การบริหารส่วนตำบลห้วยปริกได้รับอนุมัติเงินค่าก่อสร้างจากงบประมาณจ่ายขาดเงินสะสมประจำปี  ๒๕๕๕ แล้วเท่านั้น และหากไม่ได้รับจัดสรรเงินงบประมาณ  ผู้ชนะการสอบราคาจะเรียกร้องค่าใช้จ่ายใด ๆ จากองค์การบริหารส่วนตำบลห้วยปริกไม่ได้ทั้งสิ้น     

/ ๑๑.๒ เมื่อองค์การบริหาร...  
-๖ -

       
๑๑.๒ เมื่อองค์การบริหารส่วนตำบลห้วยปริก ได้คัดเลือกผู้เสนอราคารายใดให้เป็นผู้รับจ้าง และได้ตกลงจ้างตามประกาศสอบราคาจ้างแล้วจะเรียกมาทำสัญญาเมื่อได้รับอนุมัติเงินจัดสรร ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศ และของนั้นต้องนำเข้ามาโดยทางเรือในเส้นทางที่มีเรือไทยเดินอยู่และสามารถให้บริการรับขนได้ ตามที่รัฐมนตรีว่าการกระทรวงคมนาคมประกาศกำหนด ผู้เสนอราคาซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชยนาวี ดังนี้


  (๑) แจ้งการสั่งหรือนำสิ่งของดังกล่าวเข้ามาจากต่างประเทศต่อ  กรมการขนส่งทางน้ำและพาณิชยนาวี   ภายใน ๗ วัน นับถัดจากวันที่ผู้รับจ้างสั่งหรือซื้อของจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้



  (๒) จัดการให้สิ่งของดังกล่าวบรรทุกโดยเรือไทย หรือเรือที่มีสิทธิ์เช่นเดียวกับเรือไทยจากต่างประเทศมายังประเทศไทยเว้นแต่จะได้รับอนุญาตจาก  กรมการขนส่งทางน้ำและพาณิชยนาวี       ให้บรรทุกสิ่งของนั้น โดยเรืออื่นมิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่นหรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น


  (๓)  ในกรณีที่ไม่ปฏิบัติตาม (๑) หรือ (๒) ผู้รับจ้างจะต้องรับผิดชอบตามกฎหมายว่าด้วยการส่งเสริมการพาณิชยนาวี

๑๑.๓ ผู้เสนอราคาซึ่งองค์การบริหารส่วนตำบลห้วยปริกได้คัดเลือกแล้ว ไม่ไปทำสัญญา หรือข้อตกลงภายในเวลาที่ทางราชการกำหนด ดังระบุในข้อ ๗ องค์การบริหารส่วนตำบลห้วยปริกอาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ

๑๑.๔ องค์การบริหารส่วนตำบลห้วยปริก สงวนสิทธิ์ที่จะแก้ไขเพิ่มเติม    เงื่อนไขหรือข้อกำหนดในแบบสัญญา ให้เป็นไปตามความเห็นของสำนักงานอัยการสูงสุด (ถ้ามี)


 
๑๒.  มาตรฐานฝีมือช่าง

เมื่อองค์การบริหารส่วนตำบลห้วยปริกได้คัดเลือกผู้เสนอราคารายใดเป็น ผู้รับจ้าง และได้ตกลงจ้างก่อสร้างตามประกาศนี้แล้วผู้เสนอราคาจะต้องตกลงว่าในการปฏิบัติงานก่อสร้างดังกล่าว ผู้เสนอราคาจะต้องมีและใช้ผู้ผ่านการทดสอบมาตรฐานฝีมือช่างจากกระทรวงแรงงานและสวัสดิการสังคม  หรือผู้มีวุฒิบัตรระดับ  ปวช.  ปวส.  และ ปวท. หรือเทียบเท่าจากสถาบันการศึกษาที่  ก.พ. รับรองให้เข้ารับราชการได้ ในอัตราไม่ต่ำกว่าร้อยละ ๑๐ ของแต่ละสาขาช่าง แต่จะต้องมีช่างจำนวนอย่างน้อย ๑ คน ในแต่ละสาขาช่าง ดังต่อไปนี้

๑๒.๑ ปวช. สาขาช่างก่อสร้าง


๑๒.๒ ปวส. สาขาช่างก่อสร้าง
 

๑๓.  การปฏิบัติตามกฎหมายและระเบียบ

ในระหว่างระยะเวลาการก่อสร้าง  ผู้รับจ้างต้องปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด      
                                                     องค์การบริหารส่วนตำบลห้วยปริก



        วันที่  ๑๘  เดือน  กรกฎาคม  พ.ศ.๒๕๕๕
หมายเหตุ  :  กำหนดให้ผู้เสนอราคาต้องรับรองเอกสารหลักฐานที่ยื่นมาพร้อมกับซองใบเสนอราคาว่า

        
           “เอกสารดังกล่าวถูกต้องและเป็นความจริงทุกประการ”

บันทึกข้อความ
ส่วนราชการ     ส่วนการคลัง   (งานพัสดุ)   องค์การบริหารส่วนตำบลห้วยปริก
ที่  นศ  ๘๒๓๐๒/     /๒๕๕๕                              วันที่     
เรื่อง     ขอแจ้งการเปิดซองสอบราคาโครงการก่อสร้างถนนคอนกรีตเสริมเหล็กสายปากช่อง – 
           บ้านนางประทีป  ชูชาติ   หมู่ที่ ๕   

เรียน  
คณะกรรมการเปิดซองสอบราคา
สิ่งที่ส่งมาด้วย    ประกาศสอบราคา               จำนวน    ๑   ชุด  

ตามที่องค์การบริหารส่วนตำบลห้วยปริก  ได้ดำเนินการสอบราคา จ้างเหมาโครงการก่อสร้างถนนคอนกรีตเสริมเหล็กสายปากช่อง  -    บ้านนางประทีป   ชูชาติ   หมู่ที่ ๕     ตามเอกสารสอบราคาจ้างเลขที่
๙/๒๕๕๕  ลงวันที่  ๑๘  กรกฎาคม  ๒๕๕๕   นั้น 

ดังนั้นเพื่อให้การดำเนินการเป็นไปด้วยความถูกต้องเรียบร้อย ตามระเบียบกระทรวงมหาดไทย
ว่าด้วยการพัสดุของหน่วยการบริหารราชการส่วนท้องถิ่น พ.ศ. ๒๕๓๕    และแก้ไขเพิ่มเติมทุกฉบับจนถึงปัจจุบัน     และตามคำสั่งองค์การบริหารส่วนตำบลห้วยปริก ที่ ๒๓๘/๒๕๕๕ ลงวันที่   ๑๓  กรกฎาคม  ๒๕๕๕  ส่วนการคลัง (งานพัสดุ)  จึงขอแจ้งวันเวลาสถานที่ สำหรับการเปิดซองโครงการฯ   ดังกล่าว รายละเอียดตามประกาศที่แนบมาด้วยแล้ว  

จึงเรียนมาเพื่อโปรดทราบ  และเข้าร่วมเปิดซองตามวันเวลาสถานที่ ดังกล่าว โดยพร้อมเพรียงกัน

๑. นางสาววาสนา   พิบูลย์
รองปลัด อบต.
    
๒. นางอริศรา    ชูพงศ์            
จนท.วิเคราะห์นโยบายและแผน แจ้งท้าย
๓. นางประทิน  วิสุทธิแพทย์        เจ้าพนักงานจัดเก็บรายได้      



ที่ นศ ๘๒๓๐๒/ 




                           องค์การบริหารส่วนตำบลห้วยปริก






                           อำเภอฉวาง   นศ ๘๐๒๖๐
                                                                           ๑๖   กรกฎาคม   ๒๕๕๕
เรื่อง   ขอความร่วมมือในการประชาสัมพันธ์ข่าวสารของทางราชการ
เรียน   .............................................................................................
สิ่งที่ส่งมาด้วย   สำเนาประกาศองค์การบริหารส่วนตำบลห้วยปริก  
จำนวน  ๑  ชุด

ด้วยองค์การบริหารส่วนตำบลห้วยปริก   จะดำเนินการสอบราคาจ้างเหมาโครงการก่อสร้างถนนคอนกรีตเสริมเหล็กสายปากช่อง - บ้านนางประทีป  ชูชาติ   หมู่ที่ ๕    ผิวจราจรกว้าง  ๔.๐๐  เมตร  ยาว ๗๖๐  เมตร   หนา ๐.๑๕   เมตร   ไหล่ทางกว้าง  ๐.๓๐ เมตร  พร้อมติดตั้งป้ายโครงการ ๑ ป้าย รายละเอียดตามแบบแปลนขององค์การบริหารส่วนตำบลห้วยปริก   เลขที่ ๑๑/๒๕๕๕    ราคากลางของงานจ้างในการสอบราคาในครั้งนี้เป็นเงินทั้งสิ้น   ๑,๔๗๑,๙๐๐.-  บาท (-เงินหนึ่งล้านสี่แสนเจ็ดหมื่นหนึ่งพันเก้าร้อยบาทถ้วน-)  ตามระเบียบกระทรวงมหาดไทย  ว่าด้วยการพัสดุของหน่วยการบริหารราชการส่วนท้องถิ่น พ.ศ. ๒๕๓๕    และแก้ไขเพิ่มเติมทุกฉบับจนถึงปัจจุบัน   รายละเอียดปรากฏตามสิ่งที่ส่งมาพร้อมหนังสือนี้ 

จึงเรียนมาเพื่อทราบ และขอความร่วมมือประชาสัมพันธ์ข่าวสารของทางราชการให้ทราบ   โดยทั่วกัน  และขอขอบคุณมา  ณ  โอกาสนี้ 
                          ขอแสดงความนับถือ
                                                                  จ.ส.ต.

                                                                      (นาคินทร์  จิตธรรม)

                           นายกองค์การบริหารส่วนตำบลห้วยปริก
ส่วนการคลัง  (งานพัสดุ)

โทร. ๐-๗๕๕๒-๐๔๓๔
โทรสาร  ๐-๗๕๕๒-๐๔๓๔
ที่ นศ ๘๒๓๐๒/ว




                องค์การบริหารส่วนตำบลห้วยปริก






                           อำเภอฉวาง   นศ  ๘๐๒๖๐


                                                ๑๖   กรกฎาคม   ๒๕๕๕
เรื่อง   ขอความร่วมมือในการประชาสัมพันธ์ข่าวสารของทางราชการ
เรียน   ......................................................................................
สิ่งที่ส่งมาด้วย   สำเนาประกาศองค์การบริหารส่วนตำบลห้วยปริก  
จำนวน  ๑  ชุด

ด้วยองค์การบริหารส่วนตำบลห้วยปริก   จะดำเนินการสอบราคาจ้างเหมาโครงการก่อสร้างถนนคอนกรีตเสริมเหล็กสายปากช่อง - บ้านนางประทีป  ชูชาติ   หมู่ที่ ๕    ผิวจราจรกว้าง  ๔.๐๐  เมตร  ยาว ๗๖๐  เมตร   หนา ๐.๑๕   เมตร   ไหล่ทางกว้าง  ๐.๓๐ เมตร  พร้อมติดตั้งป้ายโครงการ ๑ ป้าย รายละเอียดตามแบบแปลนขององค์การบริหารส่วนตำบลห้วยปริก   เลขที่ ๑๑/๒๕๕๕   ราคากลางของงานจ้างในการสอบราคาในครั้งนี้เป็นเงินทั้งสิ้น   ๑,๔๗๑,๙๐๐.-  บาท (-เงินหนึ่งล้านสี่แสนเจ็ดหมื่นหนึ่งพันเก้าร้อยบาทถ้วน-)  ตามระเบียบกระทรวงมหาดไทย  ว่าด้วยการพัสดุของหน่วยการบริหารราชการส่วนท้องถิ่น พ.ศ. ๒๕๓๕    และแก้ไขเพิ่มเติมทุกฉบับจนถึงปัจจุบัน   รายละเอียดปรากฏตามสิ่งที่ส่งมาพร้อมหนังสือนี้ 


จึงเรียนมาเพื่อทราบ   หากท่านมีความประสงค์จะยื่นซองสอบราคา  ถือปฏิบัติตามนัยประกาศดังกล่าว และขอความร่วมมือประชาสัมพันธ์ข่าวสารของทางราชการให้ทราบทั่วกัน  
                                 ขอแสดงความนับถือ
                                                                จ.ส.ต.

                                                                     (นาคินทร์  จิตธรรม)

                          นายกองค์การบริหารส่วนตำบลห้วยปริก
ส่วนการคลัง  (งานพัสดุ)

โทร. ๐-๗๕๕๒-๐๔๓๔
โทรสาร  ๐-๗๕๕๒-๐๔๓๔
ที่ นศ ๘๒๓๐๒/ว




                องค์การบริหารส่วนตำบลห้วยปริก






                           อำเภอฉวาง   นศ  ๘๐๒๖๐


                                                เมษายน   ๒๕๕๔
เรื่อง   ขอความร่วมมือในการประชาสัมพันธ์ข่าวสารของทางราชการ
เรียน   ผู้มีอาชีพรับจ้าง

สิ่งที่ส่งมาด้วย   สำเนาประกาศองค์การบริหารส่วนตำบลห้วยปริก  
จำนวน  ๑ ชุด

ด้วยองค์การบริหารส่วนตำบลห้วยปริก   จะดำเนินการสอบราคาจ้างเหมาปรับปรุงภูมิทัศน์ภายในและภายนอก  ศูนย์พัฒนาเด็กเล็กองค์การบริหารส่วนตำบลห้วยปริก  โดยการถมหินเกล็ด  ภายในพื้นที่ศูนย์พัฒนาเด็กเล็กองค์การบริหารส่วนตำบลห้วยปริก  จำนวน  ๑๑๕   ลูกบาศก์เมตร   และทำการปรับปรุงพื้นที่เพื่อจัดสวนหย่อมปลูกไม้ดอกไม้ประดับ พร้อมติดตั้งป้ายโครงการ ๑ ป้าย รายละเอียดตามแบบแปลนขององค์การบริหารส่วนตำบลห้วยปริก    เลขที่ ๔/๒๕๕๔  ตามระเบียบกระทรวงมหาดไทย  ว่าด้วยการพัสดุของหน่วยการบริหารราชการส่วนท้องถิ่น พ.ศ. ๒๕๓๕    และแก้ไขเพิ่มเติมทุกฉบับจนถึงปัจจุบัน   รายละเอียดปรากฏตามสิ่งที่ส่งมาพร้อมหนังสือนี้


จึงเรียนมาเพื่อทราบ หากท่านมีความประสงค์จะยื่นซองสอบราคา  ถือปฏิบัติตามนัยประกาศดังกล่าว และขอความร่วมมือประชาสัมพันธ์ข่าวสารของทางราชการให้ทราบทั่วกัน  
                       ขอแสดงความนับถือ
ส่วนการคลัง  (งานพัสดุ)
โทร. ๐-๗๕๕๒-๐๔๓๔
โทรสาร  ๐-๗๕๕๒-๐๔๓๔









.......................หัวหน้าเจ้าหน้าที่พัสดุ


........................เจ้าหน้าที่พัสดุ


………......……พิมพ์











